CELEX: 32020R2041
Language: sk
Date: 2020-12-11 00:00:00
Title: Vykonávacie nariadenie Komisie (EÚ) 2020/2041 z 11. decembra 2020, ktorým sa mení vykonávacie nariadenie (EÚ) 2020/585, pokiaľ ide o počet vzoriek, ktoré majú jednotlivé členské štáty odobrať a podrobiť analýze vzhľadom na vystúpenie Spojeného kráľovstva z Európskej únie a z Európskeho spoločenstva pre atómovú energiu (Text s významom pre EHP)

14.12.2020   
               
               
                  SK
               
               
                  Úradný vestník Európskej únie
               
               
                  L 420/6
               
            
         VYKONÁVACIE NARIADENIE KOMISIE (EÚ) 2020/2041
         z 11. decembra 2020,
         ktorým sa mení vykonávacie nariadenie (EÚ) 2020/585, pokiaľ ide o počet vzoriek, ktoré majú jednotlivé členské štáty odobrať a podrobiť analýze vzhľadom na vystúpenie Spojeného kráľovstva z Európskej únie a z Európskeho spoločenstva pre atómovú energiu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 29 ods. 2,
         so zreteľom na Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (2),
         keďže:
         
                     (1)
                  
                  
                     Vo vykonávacom nariadení Komisie (EÚ) 2020/585 (3) sa v prílohe II stanovuje počet vzoriek na členský štát, ktoré sa majú odobrať na účely kontrolného programu stanoveného v uvedenom nariadení s cieľom zabezpečiť dodržiavanie maximálnych hladín rezíduí pesticídov a posúdiť vystavenie spotrebiteľov rezíduám pesticídov.
                  
               
                     (2)
                  
                  
                     Vzhľadom na vystúpenie Spojeného kráľovstva z Únie a uplynutie prechodného obdobia k 31. decembru 2020 sú potrebné úpravy s cieľom zabezpečiť, aby program zostal reprezentatívny pre trh Únie a aby celkový počet vzoriek zostal dostatočný na splnenie cieľov uvedeného programu.
                  
               
                     (3)
                  
                  
                     Spojené kráľovstvo v minulosti prispelo značným množstvom vzoriek úmerne k veľkosti jeho populácie. Počet vzoriek, ktoré má odobrať Spojené kráľovstvo, by sa odteraz mal upraviť so zreteľom na Severné Írsko a veľkosť populácie tohto územia.
                  
               
                     (4)
                  
                  
                     Zodpovedajúcim spôsobom by sa mal upraviť aj počet vzoriek odobratých členskými štátmi, aby sa zachoval celkový dostatočný počet vzoriek so zreteľom na odôvodnenie 3 vykonávacieho nariadenia (EÚ) 2020/585.
                  
               
                     (5)
                  
                  
                     Vykonávacie nariadenie (EÚ) 2020/585 by sa preto malo zodpovedajúcim spôsobom zmeniť.
                  
               
                     (6)
                  
                  
                     Aby členské štáty mohli splniť svoje povinnosti týkajúce sa analýzy, toto nariadenie by sa malo uplatňovať od 1. januára 2021.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha II k vykonávaciemu nariadeniu (EÚ) 2020/585 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 70, 16.3.2005, s. 1.
         
            (2)  Ú. v. EÚ L 29, 31.1.2020, s. 7.
         
            (3)  Vykonávacie nariadenie Komisie (EÚ) 2020/585 z 27. apríla 2020 o koordinovanom viacročnom kontrolnom programe Únie na roky 2021, 2022 a 2023 s cieľom zabezpečiť dodržiavanie maximálnych hladín rezíduí pesticídov a posúdiť vystavenie spotrebiteľov rezíduám pesticídov v potravinách rastlinného a živočíšneho pôvodu a na nich (Ú. v. EÚ L 135, 29.4.2020, s. 1).
      
      
         
            PRÍLOHA
            V bode 5 prílohy II k vykonávaciemu nariadeniu (EÚ) 2020/585 sa tabuľka nahrádza takto:
            
                        BE
                     
                     
                        15
                     
                  
                        BG
                     
                     
                        15
                     
                  
                        CZ
                     
                     
                        15
                     
                  
                        DK
                     
                     
                        12
                     
                  
                        DE
                     
                     
                        106
                     
                  
                        EE
                     
                     
                        12
                     
                  
                        IE
                     
                     
                        12
                     
                  
                        EL
                     
                     
                        15
                     
                  
                        ES
                     
                     
                        55
                     
                  
                        FR
                     
                     
                        78
                     
                  
                        HR
                     
                     
                        12
                     
                  
                        IT
                     
                     
                        75
                     
                  
                        CY
                     
                     
                        12
                     
                  
                        LV
                     
                     
                        12
                     
                  
                        LT
                     
                     
                        12
                     
                  
                        LU
                     
                     
                        12
                     
                  
                        HU
                     
                     
                        15
                     
                  
                        MT
                     
                     
                        12
                     
                  
                        NL
                     
                     
                        20
                     
                  
                        AT
                     
                     
                        15
                     
                  
                        PL
                     
                     
                        51
                     
                  
                        PT
                     
                     
                        15
                     
                  
                        RO
                     
                     
                        22
                     
                  
                        SI
                     
                     
                        12
                     
                  
                        SK
                     
                     
                        12
                     
                  
                        FI
                     
                     
                        12
                     
                  
                        SE
                     
                     
                        15
                     
                  
                        UK, pokiaľ ide o Severné Írsko (1)
                        
                     
                     
                        12
                     
                  
                        
                           CELKOVÝ POČET VZORIEK: 683
                        
                     
                  
               (1)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu sa toto nariadenie uplatňuje na Spojené kráľovstvo, pokiaľ ide o Severné Írsko, a v Spojenom kráľovstve, pokiaľ ide o Severné Írsko.